Konstitucijos dienos

Konstitucijos dienos (KoDi) – kiekvienais metais Vilniaus universiteto (VU) studentų atstovybės Teisės fakultete (VU SA TF) organizuojamas nekomercinis projektas, siekiantis atkreipti visuomenės dėmesį į pagrindinio šalies įstatymo – Konstitucijos – reikšmę.

Minėdama 1992 m. spalio 25 dieną visuotiniame referendume priimtą Konstituciją ir joje įtvirtintas vertybes VU Teisės fakulteto Studentų atstovybė Lietuvos Respublikos piliečius kviečia dalyvauti renginiuose, skatinančiuose ugdyti pagarbą teisinei valstybei ir pagrindiniam jos įstatymui, formuojančiuose piliečių teisinę savimonę ir mažinančiuose atotrūkį, esantį tarp žmonių ir teisės.

Ilgametis Konstitucijos dienų globėjas – prezidentas Valdas Adamkus.

 Konferencija 
Konferencija – tradicija tapęs KoDi renginys, kurio metu kiekvienais metais vis kita, tuo metu aktualiausia, tema pasisako autoritetingi ir plačiai žinomi visuomenės veikėjai. Konferencijos metu teikiama Konstitucijos taurė – vardinė Konstitucija asmeniui, kuris tais metais apgynė savo konstitucines teises.

 Konstitucijos taurės laureatai 

 2005 m. Agnė Simonova
 2006 m. Aldona Gramauskienė
 2007 m. Viktorija Daujotytė – Pakerienė ir Edvardas Gudavičius
 2008 m. Darius Jušinskas
 2009 m. Prezidentas Valdas Adamkus
 2010 m. Alfonsas Kunickis
 2011 m. Taurė teikta nebuvo
 2012 m. Vytenis Povilas Andriukaitis
 2013 m. Egidijus Kūris
 2014 m. Algimantas Šindeikis

 Konstitucijų dalinimas, švietimas 

Kasmet apie 400 LR Konstitucijų išdalinama Vilniaus aikštėse. Taip siekiama ne tik Vilniaus universiteto Teisės fakulteto bendruomenę, bet ir Vilniaus gyventojus bei miesto svečius supažindinti su Konstitucija, jos reikšme bei parodyti ją kaip vieną iš darnios, teisingos, atviros visuomenės pagrindų.

2010 m. M. Mažvydo bibliotekoje teisines konsultacijas teikė VU Teisės klinikos praktikantai, IV–V kurso Teisės fakulteto studentai.

2015–2016 m. Konstitucijos dienos prasideda koncertu, Konstitucijų dalinimu bei nemokamomis VU Teisės klinikos praktikantų tesinėmis konsulacijomis V. Kudirkos aištėje.

 Vakarinė dalis 

Šv. Jonų bažnyčioje vykstantis nemokamas koncertas užbaigia KoDi renginių ciklą. Kiekvienais metais dalyviams koncertuoja vis kitas Lietuvos atlikėjas.

 2006 m. Baltijos gitarų kvartetas
 2007 m. Neda
 2008 m. Alina Orlova
 2009 m. Jurga Šeduikytė
 2010 m. Jazzu
 2011 m. Andrius Kaniava
 2012 m. „Ball & Chain“
 2013 m. Linas Adomaitis
 2014 m. Vaidas Baumila

 Kino diena 

2009–2011 m. buvo įgyvendinta idėja „Coffee Inn“ kavinėse rodyti lietuviškus filmus.

2012 m. buvo organizuojamas nemokamas kino vakaras, kurio metu buvo rodomi filmai „Kieti berniukai paspringo bananais“ bei „Taika ir teisingumas“.

2013 m. buvo rodomas filmas „Kaip mes žaidėme revoliuciją“. Po filmo buvo organizuojamas susitikimas su Algirdu Kaušpėdu bei režisiere Giedre Žickyte.

2014 m. buvo rodomas filmas „Nematomas frontas“. Po filmo buvo organizuojama diskusija su Remigijumi Šimašiumi ir filmų platintojų atstove Andre Balžekiene.

2015 m. buvo rodomas filmas apie bene ryškiausią Lietuvos nepriklausomybės atgavimo laikų ekologinį ir etnologinį judėjimą „Atgaja“.

2016 m. buvo rodomas filmas „Misija: Baltijos kelias“, po kurios sekė diskusija su filmo kūrėjais.

 Nuorodos 
 Konstitucijos dienos 2010
 Konstitucijos diena: KoDi’10
 Konstitucijos dienos.lt 
 Konstitucijos dienų projekto puslapis


Kategorija:Lietuvos konstitucinė teisė
Kategorija:Vilniaus universiteto Teisės fakultetas
Kategorija:teisiniai renginiai
Kategorija:renginiai Vilniuje